google/wiki40b huggingface dataset:
Medaljen for Det europeiske fellesskaps observatørmisjon

Medaljen for Det europeiske fellesskaps observatørmisjon er en medalje etablert i 1995 av Det europeiske fellesskap for deltagelse i Det europeiske fellesskaps observatørmisjon (European Community Monitor Mission, ECMM), et observatørkorps som ble etablert for å overvåke situasjonen i Jugoslavia i forbindelse med forbundsstatens oppløsning. Observatørstyrken ble opprinnelig satt inn i Slovenia i 1991 for å påse overholdelse av Brioni-avtalen etter Slovenia-krigen, men ble utvidet til Kroatia og Bosnia-Hercegovina. I 2000 ble observatørvirksomheten omdøpt til Den europeiske unions observatørmisjon (engelsk: European Union Monitoring Mission, EUMM) under den felles utenriks- og sikkerhetspolitikk. En egen medalje, Medaljen for Den europeiske unions observatørmisjon, er innstiftet for EUMM.

Utforming

Medaljen for Det europeiske fellesskaps observatørmisjon er sølvfarget og har en diameter på 36 mm. Den har i midten et kartomriss av det tidligere Jugoslavia med innskriften «EC MONITOR MISSION» eller «EC TASK FORCE», det hele omgitt av en ring. Utenfor dette finnes en krans av tolv femtaggede stjerner, Europasymbolet. Reversen har en due i flukt og med en olivenkvist i nebbet.
Medaljebåndet er mørk blått med smale to gule striper og kantstriper i blått, hvitt og rødt. Blått og gult er fargene i det europeiske flagget, Jugoslavias flagg var blått, hvitt og rødt.

Tildelingskriterier

Det oppgis et varierende antall tjenestedager for å kvalifisere til Medaljen for Det europeiske fellesskaps observatørmisjon. Noen kilder oppgir at medaljen ble tildelt for 21 dagers sammenhengende tjeneste eller for 30 dagers oppsamlet tjeneste. En annen kilde oppgir at tjenestekravet var 90 dager for å kvalifisere til medaljen. I tilfelle en deltager i observatørmisjonen ble drept i tjeneste, kunne medaljen tildeles uten hensyn til tjenestens varighet.
Hvit ridder

En hvit ridder er i næringslivet et aksjeselskap, privat selskap eller en person som opptrer med hensikt om å hjelpe et annet firma. Det finnes mange typer hvite riddere. Alternativt vil en «grå ridder» være et overtagende selskap som går inn i en budrunde for et fiendtlig oppkjøp, i tillegg til det aktuelle firmaet og førstebyderen. Denne vil oppfattes som mer vennligsinnet enn en «sort ridder» (uvennlig byder), men mindre vennligsinnet enn en hvit ridder (vennlig byder).
Kalkovn

Kalkovn er en konstruksjon i stein, metall eller jord for oppvarming av kalkstein til ca. 800-1100 ᵒC ved kalkbrenning. Kalksteinen (kalsiumkarbonat) blir da spaltet til kalsiumoksid (brent kalk) og karbondioksid.

De første kalkovner

Teknologien med å brenne kalk var kjent andre steder i verden lenge før Kristi fødsel. Til Norge kom kunnskapen trolig via engelske munker i vikingtiden. I middelalderen gikk det med store mengder kalk til oppføring av klostere, kirker og til festningsanlegg som f. eks. Akershus slott og festning. Murkalken har i ettertid vist seg å være meget sterk og blir bare bedre med tiden.
De første kalkovnene besto av et nedgravet brennkammer som var foret med stein og hadde et luftinntak i bunnen. Kalksteinen ble knust for hånd til småbiter og lagt lagvis med kull. Etter at ovnen hadde kjølnet tok man ut den brente kalken.
Den enkleste ovnstypen kalles gjerne «bondeovner». Disse ble brukt periodisk og hadde en diameter og høyde på tre til fire meter. Fabrikkovnene ble også fylt lagvis med kalkstein og brensel, men drevet kontinuerlig.
America's Best Dance Crew (sesong 6)

Auditions

Auditions ble holdt i Chicago, Houston, New York og Los Angeles.
Nordisk juniormesterskap i friidrett 2015

Nordisk juniormesterskap i friidrett 2015 ble arrangert i Esbo i Finland 29. - 30. august 2015. Dette mesterskapet var for utøvere under 20 år. 
Mesterskapet ble arrangert i parallell med Nordisk mesterskap i kappgang 2015.
Søndenfjeldske infanteriregiment

Søndenfjeldske infanteriregiment, tidligere Sønnafjelske gevorbne regiment, var en norsk militæravdeling som ble opprettet i 1733.
Opprettelsen skjedde ved at et opprinnelig regiment ble delt i to, et sønnenfjeldsk og et nordenfjeldsk. 
Fram til 1763 hadde det navn etter regimentssjefene. Det het først Rappes gevorbne infanteriregiment, deretter to ganger Rømelings gevorbne infanteriregiment, etter Jobst Conrad Rømeling og broren Frederik Christopher Rømeling. I 1763 skiftet det navn til Søndenfjeldske gevorbne infanteriregiment. I 1789 ble navnet endret til Søndenfjeldske infanteriregiment. Etter hærplanen av 1810 hadde regimentet base i Halden, mens Nordenfjeldske infanteriregiment hadde base i Fredrikstad og Oplandske infanteriregiment hadde base i Oslo.

Historie

Et regiment med gevorbne (vervede, fra tysk) hadde en større andel vervede soldater, og færre utskrevne soldater. Etter hærplanen av 1810 hadde hæren tre gevorbne infanteriregimenter som hver hadde 800 gevorbne – og 1200 «nasjonale» (utskrevne) menige: Det Søndenfieldske, det Nordenfieldske og Opplandske. I tillegg fantes seks nasjonale infanteriregimenter som hver hadde 200 gevorbne – og 1800 nasjonale menige.
I 1789 ble det meste av 1. smålenske regiment overført. Regimentet hadde kompanier i Østfold og Vestfold.
Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: oberst Daniel Frederik Petersen og musketer Ole Svendsen Iglerød. 
Som en følge av hærreformen av 3. juli 1817 ble regimentet lagt ned ved utgangen av 1817.
Negros Occidental

Navnet Negros Occidental

Øya het tidligere Buglas. Mange av innbyggerne var mørkhudede fra en av de første immigrasjonsbølger til de filippinske øyne, en gruppe spanjolene kalte negritos. Spanjolene gav øya navn etter dem. Occidental betyr vestlige.

Politisk inndeling

Negros Occidental er delt i 13 "cities" (bykommuner) og 19 "municipalities" (landkommuner).
Bergen gasskraftverk

(PSEG) Bergen gasskraftverk  er et gasskraftverk i delstaten New Jersey i USA. Det har en installert produksjonskapasitet på 1285 MW, fordelt på 4 turbiner. Dette er delstatens største fossile kraftverk målt etter installert produksjonseffekt. Operatør er energiselskapet PSEG Fossil LLC.
Anlegget var opprinnelig et kullkraftverk med to kokere ble påbegynt omkring 1956 og stod ferdig i 1960 for så å endelig nedlegges i 1995. Samtidig ble kraftverket ombygd til gasskraft med dagens kapasitet. Brenselkilden er naturgass og parafin.
Langmuirsirkulasjon

Langmuirsirkulasjon er en vinddreven spiral sirkulasjon i sjøen og større innsjøer. Navnet kommer av fenomenets oppdager Irving Langmuir, som hadde observert striper av tang og skum parallelt med vinden på et tokt i Sargassohavet i 1938.
Sirkulasjonen er ca. 15° til høyre for vinden på den nordlige halvkule og danner band med divergens og konvergens på overflaten. Som Langmuir observerte samles tang, skum og flytende avfall i konvergensbandene. I overflaten dannes det en strøm mot disse band fra divergensbandene hvor avstanden mellom bandene er i størrelsesordenen 15–300 m. Under stripene dannes det smale og kraftige vertikale strømmer som har en fart sammenlignbar med overflatestrømmen, men vil bare strekke seg noen meter eller ti-talls meter ned og aldri dypere enn pyknoklinen. Under divergensbandene er det oppstrømning over et generelt større område og følgelig med lavere vertikal fart.
Det er ikke gjort så mange observasjoner av fenomenet, men i en studie viste i 14 m/s vind en avstand mellom bandene på 20 m. Den største vertikale strøm ble målt til –18 cm/s under konvergensbandene.
Philomena

Handling

Den tidligere journalisten Martin Sixsmith (Steve Coogan) blir avskjediget i unåde fra Labour-partiet i Storbritannia og aner ikke hva han skal gjøre. Men når en ung irsk kvinne tipser ham om en historien om moren hennes, Philomena (Judi Dench), finner han tilbake livsgnisten. Philomenas sønn ble tatt fra henne da hun var en tenåring og bodde i en katolsk kloster. Martins sak om hennes søk for sønnen bringer dem etterhvert over til USA. På veien oppdager Martin og Philomena like mye om hverandre som om sønnen hennes, og begge får troen de fikk inn med morsmelken satt på prøve.
Nordlandssykehuset

Etableringen av det første psykiatriske sykehuset i Bodø

Sykehushistorien i Bodø, startet ved århundreskiftet til 1900-tallet. Allerede i 1895 ble det planlagt et psykiatrisk sykehus, eller sindssygeasyl, i Nord-Norge, siden Norges nordligste asyl hittil var i Trondheim. Stortingets medisinalkomité mente at Harstad var det beste alternativet for et nordnorsk asyl, mens Bodøs forkjemper var daværende medisinaldirektør Holmboe, som ikke overraskende nok fikk viljen sin. I 1902 åpnet Rønvik Asyl dørene ved Langåsen i tidligere Bodin kommune noen kilometer utenfor daværende Bodø bys grenser. De opprinnelige byggene, som ble kjent for sin imponerende bygningsmasse, er fortsatt i bruk, men eksteriøret og enkelte deler av interiøret er fredet.
Huang Kecheng

Bakgrunn

Huang Kecheng kom fra en bondefamilie. Etter ungdomsårene ble han medlem av Chiang Kai-sheks revolusjonshær, og i 1925 ble han medlem av det kinesiske kommunistparti.

Kommunistisk opprører og hærfører

I 1929 tjenestegjorde Huang under Peng Dehuai i et Kuomintang-regiment stasjonerrt i det nordlige Hunan. Da Peng gjorde opprør i juni 1928, gikk Huang sammen med ham. Huang ledet Yongxingfelttoget under Xiangnankampanjen i 1928, og deltok i større feltslag. Huang deltok på «den lange marsjen», og ble etter ankomsten i det nordlige Shaanxi forfremmet til direktør for Partiets politiske og organisatoriske department.
Tidlig under den annen sino-japanske krig var han politisk offiser i den 344, brigade, tilknyttet den 115. divisjon av Åttende rutearme. Hans hær ledsaget Xu Haidong i kamper i Shanxi, Hebei og Henan. Etter 1940 ble han politisk kommissær i Åttende rutearme og nye fjerde arme, og senere nestkommanderende og logistikkommandant for den nordøstlige demokratiske allianses hær.

Etter 1949: General og politiker

Etter grunnleggelsen av Folkerepublikken Kina i 1949 ble Huang utnevnt til guvernør i Tianjin. Senere ble han statssekretær i Hunan, kommandant for Hunan militærregion og sammes politiske kommissær, generalsekretær for Den sentrale militærkommisjon, og stabssjef for Folkets frigjøringshær. Han ble utnevnt til seniorgeneral i 1955.
I 1959 kritiserte Huang «det store spranget» og folkekommunene, og ble brennemerket som et medlem av en påstått anti-parti-gruppe tilknyttet Peng Dehuai da Peng ble refset under Lushankonferansen. Huang ble fratatt alle sine embeder og underkastet granskning. Han ble til dels rehabilitert, men ble senere fordømt og forfulgt av rødegardistene da kulturrevolusjonen brøt ut i 1966.
I 1977, etter at Deng Xiaoping kom til makten, ble Huang politisk rehabilitert. Etter å ha blitt talt tilbake til aktiv tjeneste igjen ble han utnevnt til rådgiver for Den sentrale militærkommisjon og til eksekutivsekretær for den sentrale kommisjon for disiplininspeksjon.
Marie Wall

Klubb

Wall startet å spille håndball for den lokale klubben Kungälv.
Hun spiller nå for H 65 Höör som hun blant annet vant EHF Challenge Cup i 2013/14-sesongen.

Landslag

Wall ble ungdomsverdensmester med det svenske 92/93-landslaget.
Foran Håndball-EM 2014 ble hun tatt ut i bruttotroppen til det svenske kvinnelandslaget, men var ikke blant de 16 utvalgte. Året etter var Wall først ikke blant de 16 utvalgte til Håndball-VM 2015, men kom inn som reserve da Edijana Dafe måtte melde avbud grunnet graviditet.
Betlehemsstjernen

Astrologiske spekulasjoner

Bethlehemsstjernen anses av flere teologer kun å være et sekundært forsøk på å mystifisere Jesus som messiansk figur. Det har vært gjort mange forsøk på å forklare hvilke fenomener som kan ha vist seg på stjernehimmelen i den aktuelle perioden, i håp om eksakt å kunne tidfeste Jesu fødsel. Enkelte teorier går ut på at det må ha vært en planet, et stjerneskudd eller en komet, mens andre igjen har hevdet at det må ha vært en spesiell supernova i galaksen Andromeda, men alt dette stemmer dårlig overens med de astrologiske beregningene.
Et fenomen som faktisk skjedde i år 2 f.Kr., var at planetene Jupiter og Venus kom i forbindelse med hverandre i Løvens tegn, slik at det ville kunne iakttas et spesielt lysfenomen på stjernehimmelen. Hvis historien om de tre vismennenes besøk hos Herodes den store skulle være korrekt, er dette for sent, ettersom kongen døde 4 f.Kr.). Den 24. februar 1999 var dette samme fenomenet nok en gang mulig å iaktta på stjernehimmelen.
Visse lysfenomener som knyttes til planeten Jupiter, og som gjentar seg hvert sekstiende år, ligger til grunn for en teori lansert av Michael R Molnar. Ifølge denne teorien skulle juledagen ha inntruffet 16. april i år 6 f.Kr.
En annen fundering omkring fenomenet går ut på at Betlehemsstjernen kan være Halleys komet. Det nærmeste tidspunktet for denne kometens passasje ved begynnelsen av vår tidsregning, er i år 11 f.Kr., men da skjedde det til gjengjeld i løpet av juledagene. Ikke minst denne kometen eller risstjernen har i folketroen blitt forbundet med personlige ulykker, krigshendelser og naturkatastrofer, herunder også varsel om at landets hersker kunne komme til å dø.

Trivia

Alf Prøysen har forestillingen om Julestjernen, dvs. Betlehemsstjernen, som en lokal, folkelig metafor i sin Julekveldsvise:
Dra krakken bortåt glaset, så sett vi øss å ser,

og prøve finne leia der julestjerna er.

Den blankaste ta alle, hu er så klar og stor,

du ser a over taket der a Jordmor-Matja bor.
Tajmyrhalvøya

Tajmyrhalvøya (russisk: Полуостров Таймыр – Таймырский полуостров) er ei halvøy i Sibir. Den utgjør den aller nordligste delen av det asiatiske fastlandet. Den ligger i Krasnojarsk kraj i Russland, og avgrenses av Jenisejbukta i vest, Karahavet i nord, Khatangabukta i sørøst og Laptevhavet i nordøst.
Landskapet på halvøya består hovedsakelig av arktisk tundra. Det høyeste punktet er Byrrangafjellene, som når opp til 1146 meter over havet. Halvøya er svært spredt befoket. De opprinnelige innbyggerne var sibirske urfolk, som dolganer og nenetser. Lengst i nord på halvøya lever nganasanerne, som regnes som verdens nordligste folk. Russerne kom til området på 1500-tallet. De største byene er Dudinka og Norilsk.
Kystene rundt Tajmyrhalvøya er vanligvis tilfrosset mellom september og juni. Sommeren er kort, spesielt mot Laptevhavet i nordøst. Klimaet i de indre delene av halvøya er kontinentalt. Vintrene er harde, med hyppige snøstormer og ekstremt lave temperaturer.
Interkommunalt arkiv

Interkommunalt arkiv er selvstendige interkommunale selskaper som yter ulike arkivrelaterte tjenester for sine eiere. Navnene blir vanligvis forkortet IKA og som oftest etterfulgt av navnet på fylket institusjonen dekker (eks. IKA Rogaland, IKA Vest-Agder) Interkommunale arkiver er som regel organisert etter lov om interkommunale selskaper eller etter kommuneloven. Et IKA kan dekke et eller flere fylker, og bortsett fra Akershus fins det IKA-er som dekker alle landets fylker.
IKA har vanligvis to hovedoppgaver: rådgivning innen moderne arkivdanning for eiere, og depotoppgaver. Rådgivningstjenesten dekker de fleste aspekter ved moderne arkivdanning, så som arkivplanlegging og innkjøp og konfigurering av sak/arkivsystemer. Arkivplanlegging omfatter blant annet utarbeidelse av lokalt regelverk, rutiner, registrering av arkivenes innhold og oppbygging og dokumentering av elektroniske arkivsystemer. Depotoppgaver innebærer blant annet mottak, kontroll og oppbevaring av eldre/avsluttede arkiver, tilgjengeliggjøring og formidling fra arkivene. De fleste IKA'er tilbyr depottjenester både for arkiver produsert i papirformat og arkiver produsert i elektronisk form. Etter hvert som fullelektroniske saksarkiver innføres i kommunene vil det bli større behov for spesialkompetanse for å ta vare på og tilgjengeliggjøre digitalt arkivmateriale, og slik kompetanse kan ikke bygges opp i alle små kommuner i landet. Interkommunale arkiv har en sentral rolle i oppbygging av slik kompetanse.
IKA sin økonomi er i hovedsak bygget opp rundt årlige bidrag fra samtlige eiere, ofte beregnet ut fra innbyggertall i kommunene. Representantskapet er etter lov om interkommunale selskaper IKAs høyeste myndighet. Her deltar alle eierkommunene. Representantskapet velger et styre som har ansvaret for den daglige driften i selskapet.
Selv om IKA er selvstendige selskaper er de kjent for sitt faglige samarbeid på alle fagområder. Helt siden opprettelsen av de første IKA'en har de gjennom formelt og uformelt samarbeid utviklet høy kompetanse innen sine fagfelt. Formelle samarbeid inkluderer arkivplan.no, tidsskriftet Arkheion og tyngre faglige prosjektsamarbeid.
Frikar Dance Company

Frikar Dance Company er en norsk dansegruppe som bruker tradisjonell dans fra Norge og andre land i en moderne uttrykksform. Dansegruppen ble etablert i 2006 av koreograf Hallgrim Hansegård.
I 2009 består gruppen av fjorten lausdansere (hallingdansere), fem breakdansere, fem capoeirister, to sirkusakrobater, fem samtidsdansere, tre fiolinister og tre trommister.
Dansekompaniet har en intensjonsavtale med Rff-senteret ved NTNU om spesialisering av 2-klassinger som studerer til graden bachelor i dans. Det er planer om å lage et større produksjonslokale for dans i Rogne.

Bakgrunn for uttrykket

Uttrykket «frikar» som navnet bygger på, kommer av en gammel ærestittel for en danser, – han kunne danse de andre av gulvet med «godkarsstykker». Uttrykket har også noen dystrere undertoner. En frikar var også en som var vanskelig å hanskes med, han var slåsskjempe og gikk sine egne veier.
En nyere tolking kommer fra engelsk og er knyttet til en uttrykt klesstil, gjerne ukonvensjonell og uvøren, og er ikke i samme grad knyttet til den opprinnelige, norske betydningen av ordet.

Melodi Grand Prix 2009

I 2009 koreograferte Hallgrim Hansegård sceneshowet til låten «Fairytale» for Alexander Rybak. Rybak hadde fått i oppdrag fra NRKs programleder Per Sundnes å foreslå en låt som passa til Frikar fordi de fire beste innslagene i den internasjonale finalen året før hadde hatt mannlige dansere på scenen. Sammen med Torkjell Børsheim og Sigbjørn Rua danset Hansegård Rybak fram til seier i den norske finalen av Melodi Grand Prix. Sangen de danset til var en egenkomponert kjærlighetssang av Alexander Rybak. Den 16. mai 2009 danset de, da Rybak vant den internasjonale finalen av konkurransen med nesten dobbelt så mange poeng som neste land på lista. Dette ble det store nasjonale gjennombruddet for dansegruppen Frikar Dance Company.

Kommende produksjoner

Under Festspillene i Bergen skal Frikar fremføre Yr sammen med Ragnhild Hemsing.
Gruppa fremførte en forestilling kalt TiderÅ (tidas elv) under Peer Gynt-stemnet 5. til 9. august 2009. Denne forestillingen foregår i juvet Bergsveinhølen i Frya. Totalt 18 dansere er med; dels ute på en flåte, dels på stolper, dels på bergvegger og dels på en wire over juvet.
Det er også kjent at gruppa skal fremføre Kruk! i Operaen i Bjørvika. I denne forestillingen, som inkluderer seks dansere og to musikere, skal felespilleren Anders Ljones ta baklengs salto mens han spiller fele.
Rolvsøy Idrettsforening

Rolvsøy Idrettsforening (stiftet 17. april 1920 som Evje Fotballklub) er et idrettslag på Evje i Fredrikstad. Klubben har i 2010 ca. 640 medlemmer, hvor barne- og ungdomsgruppa består av ca. 440 medlemmer. Rolvsøy består av to særidrettsgrupper – fotball og håndball, samt en barneidrettsgruppe for de yngste, opp til 10 år.
Rolvsøy har klubbhuset sitt i Svaneveien på Evje. Ved klubbhuset finnes to fotballbaner, en kunstgressbane og en gressbane. Kunstgressbanen kom i 2008, 51 år etter forrige bane.
Rolvsøy sin visjon er: «Flest mulig, lengst mulig». Klubben er stadig i vekst og er en sterk bidragsyter til et positivt oppvekstmiljø.
Søyle

Kolossalorden

Kolossalorden er en arkitektonisk orden med søyler eller pilastre som strekker seg over to eller flere etasjer, ofte i hele fasadens høyde. Søyler i vanlig etasjehøyde kan flankere vindus- eller døråpninger i hver etasje mellom kolossalsøyler eller -pilastre. Kolossalordenen kan gjøre bruk av alle de klassiske søyleordener; dorisk, jonisk, korintisk osv. Systemet kom i bruk i renessansen, og et tidlig eksempel er kirken Sant'Andrea i Mantova av Alberti, påbegynt i 1472. Michelangelo brukte kolossalsøyler i fasadene på Capitol i Roma, oppført fra 1564 til 1568. Kolossalordenen ble særlig utbredt i  manierismen og barokken og ble tatt opp igjen i historismen.
Prionocera

Utseende

Middelsstore til store, langbeinte stankelbein med smale vinger som har mange, lange årer (enkelte arter har reduserte vinger). De er gjerne mørkt fargede. Hodet har lang "snute" og lange palper, antennene er trådformede og litt lengre enn hodet. Thorax er avlang med dype furer, en V-formet fure på ryggen er særlig påfallende. Svingkøllene (halterene) er ganske lange. Bakkroppen er lang og sylindrisk, hunnen har et nokså langt, spisst eggleggingsrør, hannens ytre kjønnsorganer er gjerne ganske kompliserte. Slekten ligner sterkt på Tipula, men kan skilles fra denne på at antennene mangler utstående hår.
Larvene er pølseformede mer litt læraktig, tykk hud.

Levevis

Larvene lever på fuktige steder, mest i myrer.

Utbredelse

Slekten har en holarktisk utbredelse, de fleste av artene er nordlige.
Muriqui Linux

Muriqui Linux er en tidligere brasiliansk Linux-distribusjon som var basert på Debian og  Fedora. Muriqui Linux benyttet installasjonsprogrammet Anaconda og var prosjekt som hadde som formål å forenkle bruken for sluttbrukeren av en Debian-basert installasjon.
Navnet Muriqui er en hentydning til edderkoppapen, en primatart som er utbredt i det sørøstlige Brasil.
Språket i distribusjonen var brasiliansk portugisisk.
Versjon 1.0 ble lansert 1. april 2005. Siste versjon var 1.4 som ble lansert 6. oktober 2006.
Jean-François Domergue

Landslaget

Han deltok i flere internasjonale turneringer for Frankrike. Han ble europamester i fotball i 1984.
Direktoratet for forvaltning og IKT

Bakgrunn

Difi var ved etableringen i 2008 underlagt Fornyings-, administrasjons- og kirkedepartementet (FAD) og besto av ca. 100 personer fra Statskonsult, E-handelssekretariatet, Norge.no og FAD. I dag er Difi underlagt Kommunal- og moderniseringsdepartementet og hadde i alt 265 medarbeidere, fordelt på 171 i Oslo og 94 i Leikanger, ved årsslutt 2014. Hans Christian Holte var direktør i Difi fra 2008 til juni 2013. Ingelin Killengreen tok permisjon fra sin stilling som departementsråd for å være fungerende direktør i Difi fra 1. desember 2013 og fram til 2016. 1. mai 2016 tiltrådte Steffen Sutorius som direktør. 
Hvert år får Difi et tildelingsbrev som gir de økonomiske rammene, fastsetter fullmakter, prioriteringer, resultatmål og krav til rapportering. Samtlige tildelingsbrev er tilgjengelig på regjeringens nettsider.
Difi utgir årlig ca. 15 rapporter. En firedel av disse lastes ned mindre enn 30 ganger og en firedel har vært lastet ned mer enn 500 ganger. De mest populære har vært  en veileder med tips til bruk av sosiale medier for forvaltningen og en rapport om digitale arkitekturprinsipper.
Shahrestan

Shahrestan (persisk شهرستان) er en geografisk, politisk enhet i Iran. Ordet «Shahrestan» er sammensatt av de to persiske ordene «shahr» og «ostan», som betyr henholdsvis by og provins. På norsk motsvarer det fylke eller region. Iran består av 30 provinser («ostān») som i sin tur er inndelt i fylker («Shahrestan»). Provinsen Fars har flest fylker, den har tjuetre mens provinsene Semnan og Sør-Khorasan har færrest med fire hver. I 2005 var det 324 fylker i Iran.
Steen Basse Bille

Familie

Han var gift to ganger, første gang med Ellen Krognos (d. etter 1469) og annen gang med Margrethe Clausdatter Rønnov (d. etter 1490) fra Fyn. Med sine hustruer hadde han i alt 20 barn, hvorav 16 døde som unge eller spebarn. Sønnene Torbern og Claus og døtrene Berthe og Elline overlevde ham. Han døde i 1519 og ble begravet  i Vram kirke i Skåne.